Pe seria ajustată sezonier, în luna decembrie 2017, comparativ cu luna decembrie 2016, cifra de afaceri din serviciile profesionale a crescut pe ansamblu cu 12,2% datorită creșterilor înregistrate la activitățile de transporturi (+20%), alte servicii furnizate în principal întreprinderilor (+13,3%), activitățile de comunicații (+5,4%) și la activitățile de producție cinematografică, video, programe de televiziune difuzare și transmitere de programe (+4,2%).